अस्पतालबाट निस्कने फोहोरको वैज्ञानिक व्यवस्थापनका लागि स्वास्थ्य मन्त्रालयले विभिन्न मापदण्ड बनाए पनि पालना भएको छैन। देशभरका अस्पतालबाट वार्षिक १३ हजार ६१३ टन फोहोर निस्कने गरेको तथ्यांक छ। त्यसमध्ये २५ देखि ३५ प्रतिशतसम्म फोहोर घातक किसिमको छ। काठमाडौंको परोपकार स्त्री तथा प्रसूति गृहको औषधिमा २५–२९ भदौ २०७० मा यस्तै फोहोरबाट संक्रमण भएर नौ महिलाको ज्यान जानु लापरबाहीको भयावह परिणाम थियो। यो अस्पतालले जथाभावी फोहोर फाल्न भने छाडेको छैन (हे. तस्वीर)
